CELEX: 32007R0109
Language: et
Date: 2007-02-05 00:00:00
Title: Komisjoni määrus (EÜ) nr 109/2007, 5. veebruar 2007 , monensiinnaatriumi (Coxidin) lubamise kohta söödalisandina (EMPs kohaldatav tekst )

6.2.2007   
            
            
               ET
            
            
               Euroopa Liidu Teataja
            
            
               L 31/6
            
         
      KOMISJONI MÄÄRUS (EÜ) nr 109/2007,
   5. veebruar 2007,
   monensiinnaatriumi (Coxidin) lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise põhjused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus käesoleva määruse lisas nimetatud preparaadi lubamiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb monensiinnaatriumi (Coxidin) lubamist broilerkanade ja kalkunite söödalisandina ning selle klassifitseerimist söödalisandite kategooriasse “koktsidiostaatikumid ja histomonostaatikumid”.
            
         
               (4)
            
            
               Euroopa Toiduohutusamet (edaspidi “toiduohutusamet”) otsustas oma 20. oktoobri 2005. aasta arvamuses, et monensiinnaatrium (Coxidin) ei mõju kahjulikult loomade ja inimeste tervisele ega keskkonnale. (2) Toiduohutusamet jõudis ka järeldusele, et monensiinnaatrium (Coxidin) ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada selle lubamist. Kõnealuse arvamuse kohaselt võib nimetatud toodet edukalt kasutada koktsidioosi tõrjeks. Kõnealuses arvamuses kinnitati ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas. Toiduohutusamet otsustas, et on vaja kehtestada jääkide piirnormid. Jääkide piirnorme ei olnud siiski võimalik kehtestada, sest taotleja ei esitanud nõutavat teavet. Pärast vajalike andmete saamist võttis toiduohutusamet 21. novembril 2006 vastu arvamuse, (3) milles tehti ettepanek kehtestada jääkide ajutised piirnormid. Käesoleva määruse lisas sätestatud piirnormid tuleb võibolla läbi vaadata vastavalt tulemustele, mis Euroopa Ravimihindamisamet saab kõnealuse toimeaine edaspidise hindamise käigus.
            
         
               (5)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud ainet, mis kuulub söödalisandite kategooriasse “koktsidiostaatikumid ja histomonostaatikumid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. veebruar 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  Euroopa Komisjoni taotlusel esitatud loomasöödas kasutatavate söödalisandite ja toodete või ainete teaduskomisjoni arvamus koktsidiostaatikumi COXIDIN (monensiinnaatrium) kohta, vastu võetud 20. oktoobril 2005, EFSA Teataja (2005) 283, lk 1-53.
   
      (3)  Loomasöödas kasutatavate söödalisandite ja toodete või ainete teaduskomisjoni arvamus broilerkanade ja -kalkunite toitmisel kasutatava monensiinnaatriumi jääkide piirnormide kohta, vastu võetud 21. novembril 2006, EFSA Teataja (2006) 413, lk 1-13. Vt lisaks loomasöödas kasutatavate söödalisandite ja toodete või ainete teaduskomisjoni arvamus COXIDINi (monensiinnaatrium) ohutuse kohta, vastu võetud 12. juulil 2006, EFSA Teataja (2005) 381, lk 1-10.
   
      LISA
      
                  Söödalisandi registreerimisnumber
               
               
                  Söödalisandi ringlusesse laskmise eest vastutava isiku nimi ja registreerimisnumber
               
               
                  Söödalisand
                  (kaubanimi)
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimum-sisaldus
               
               
                  Maksimum-sisaldus
               
               
                  Muud eeskirjad
               
               
                  Loa kehtivusaja lõpp
               
               
                  Jääkide ajutised piirnormid asjaomases loomses toidus
               
            
                  Toimeaine kogus mg-des täissööda kg kohta, mille niiskusesisaldus on 12 %
               
            
                  Koktsidiostaatikumid ja histomonostaatikumid
               
            
                  E 1701
               
               
                  Huvepharma NV Belgium
               
               
                  Monensiinnaatrium
                  Coxidin
               
               
                  
                               
                           
                           
                              
                                 Toimeaine:
                              
                              C36H61O11Na
                              Streptomyces cinnamonensis’e (28682, LMG S-19095) abil saadud polüeetermonokarboksüülhappe naatriumsool pulbrina.
                              Toimeaine koostis:
                              
                                           
                                       
                                       
                                          Monensiin A: vähemalt 90 %
                                       
                                    
                                           
                                       
                                       
                                          Monensiini: A + B: vähemalt 95 %
                                       
                                    
                                           
                                       
                                       
                                          Monensiin C 0,2-0,3 %
                                       
                                    
                        
                               
                           
                           
                              
                                 Söödalisandi koostis:
                              
                              Tehniline aine monensiinnaatrium, mis vastab monensiini aktiivsusele: 25 %
                              Perliit: 15–20 %
                              Nisukliid 55–60 %
                           
                        
                               
                           
                           
                              
                                 Analüüsimeetod
                                  (1)
                              
                              HPLC meetod
                           
                        
               
                  Broilerkanad
               
               
                  —
               
               
                  100
               
               
                  125
               
               
                  
                              1.
                           
                           
                              Kasutamine keelatud vähemalt kolm päeva enne tapmist.
                           
                        
                              2.
                           
                           
                              Lisand tuleb lisada segasöötadesse eelsegus.
                           
                        
                              3.
                           
                           
                              Monensiinnaatriumi suurim lubatud kogus täiendsöödas:
                              
                                          —
                                       
                                       
                                          625 mg/kg broilerkanade puhul,
                                       
                                    
                                          —
                                       
                                       
                                          500 mg/kg kalkunite puhul.
                                       
                                    
                        
                              4.
                           
                           
                              Monensiinnaatriumi ei tohi segada muude koktsidiostaatikumidega.
                           
                        
                              5.
                           
                           
                              Kasutusjuhendisse tuleb märkida:
                              “Ohtlik hobuslastele. Käesolev sööt sisaldab ionofoori: mitte anda koos tiamuliiniga ning jälgida võimalikke kõrvaltoimeid, kui kasutatakse koos muude raviainetega.”
                           
                        
                              6.
                           
                           
                              Kanda sobivat kaitseriietust -kindaid ja silmade või näokaitset. Ruumide ebapiisava ventilatsiooni korral kanda sobivat hingamisteede kaitsevahendit.
                           
                        
               
                  6.2.2017
               
               
                  25 μg monensiinnaatriumi märja naha ja rasvkoe kg kohta
                  8 μg monensiinnaatriumi märja maksa, neerude ja lihaskoe kohta
               
            
                  Kalkunid
               
               
                  16 nädalat
               
               
                  90
               
               
                  100
               
            
         (1)  Analüüsimeetodi üksikasjad on kättesaadavad ühenduse tugilabori veebilehel www.irmm.jrc.be/html/crlfaa/